

Advokatska komora Srbije i Partneri za demokratske promene Srbija

**pozivaju Vas na seminar**

**„Veštine zastupanja u krivičnim postupcima – osnovno i unakrsno ispitivanje“**

koji će se održati 24. i 25. oktobra 2013. godine u prostorijama Advokatske komore Srbije,

Dečanska 13, VI sprat, Beograd

[Novi Zakonik o krivičnom postupku (ZKP)](http://www.partners-serbia.org/images/stories/pdf_ovi/zkp%202011.pdf) usvojen je 26. novembra 2011. godine. Primena Zakonika počela je 15. januara 2012. godine za krivična dela organizovanog kriminala i ratnih zločina, dok je u ostalim predmetima početak primene počeo 1. oktobra 2013. godine. Novi ZKP donosi brojne novine, a neke od najznačajnijih odnose se na postepenu zamenu sadašnjeg inkvizitorskog načela raspravnim modelom, izmenjenu ulogu, suda, tužioca i advokata, “jednakost oružja” na glavnom pretresu, mogućnosti zaključenja sporazuma o priznanju krivičnog dela i sporazuma o svedočenju, kao i na razvoj adekvatnih veština zastupanja i pregovaranja u krivičnim postupcima.

**Advokatska komora Srbije i Partneri Srbija, organizuju seminar na kome će učesnici kroz interaktivne simulacije i vežbe unaprediti svoja znanja i veštine zastupanja u krivičnim popstupcima i to sa naglaskom na osnovno i unakrsno ispitivanje.**

Seminar je deo projekta „Podizanje kapaciteta advokature za postupanje u krivičnim postupcima“ (*Serbia Criminal Defense Capacity Program - CDCP*), koji realizuju Američko udruženje pravnika *(ABA ROLI)* iPartneri Srbija, u saradnji sa Advokatskom komorom Srbije, a uz podršku *US Department of State/Bureau for International Narcotics and Law Enforcement Affairs (INL).*

Predavači na seminaru će biti treneri-advokati koji su završili obuku za trenere u okviru CDCP projekta.

Broj učesnika je ograničen na 30.

Molimo Vas da dolazak potvrdite na mail [office@partners-serbia.org](mailto:office@partners-serbia.org) ili na telefon 011/32-31-551.